ΚΑΝΟΝΙΣΜΟΣ (ΕΚ) αριθ. 1278/97 ΤΗΣ ΕΠΙΤΡΟΠΗΣ της 2ας Ιουλίου 1997 σχετικά με την τροποποίηση του κανονισμού (ΕΚ) αριθ. 577/97 της Επιτροπής περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για τις λιπαρές ουσίες για επάλειψη και του κανονισμού (ΕΟΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2991/94 του Συμβουλίου, της 5ης Δεκεμβρίου 1994, για τον καθορισμό των κανόνων για λιπαρές ουσίες για επάλειψη (1), και ιδίως το άρθρο 8,

τον κανονισμό (ΕΟΚ) αριθ. 1898/87 του Συμβουλίου, της 2ας Ιουλίου 1987, σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4 παράγραφος 2,

Εκτιμώντας:

ότι το άρθρο 2 παράγραφος 1 του κανονισμού (ΕΚ) αριθ. 577/97 της Επιτροπής, της 1ης Απριλίου 1997, περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για τις λιπαρές ουσίες για επάλειψη και του κανονισμού (ΕΟΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο (3), καθορίζει τους κανόνες για την ένδειξη της περιεκτικότητας σε λιπαρές ουσίες των λιπαρών ουσιών για επάλειψη 7

ότι η παρέκκλιση από το άρθρο 2 παράγραφος 2 του κανονισμού (ΕΚ) αριθ. 577/97 έχει προβλεφθεί για να εξασφαλισθεί η σωστή διαχείριση της αγοράς βουτύρου 7 ότι η εν λόγω διάταξη κατά κάποιο τρόπο διευκολύνει τη σήμανση του προϊόντος από τον παραγωγό 7 ότι πρέπει, επομένως, να εφαρμοσθεί η ίδια παρέκκλιση για τη μαργαρίνη και τα μείγματα 7

ότι προκύπτει από το άρθρο 2 παράγραφος 2 δεύτερο εδάφιο του κανονισμού (ΕΚ) αριθ. 2991/94 ότι οι ονομασίες πώλησης που περιλαμβάνονται στο παράρτημα του εν λόγω κανονισμού πρέπει να χρησιμοποιούνται μόνο για τα προϊόντα τα οποία πληρούν τα κριτήρια που προβλέπονται στο παράρτημα του εν λόγω κανονισμού 7 ότι, επομένως και όπως αναφέρεται στον κανονισμό (ΕΚ) αριθ. 577/97, η χρήση των εμπορικών σημάτων που χρησιμοποιούν τις εν λόγω ονομασίες πώλησης μπορεί να συνεχισθεί μόνο για τα προϊόντα που πληρούν τα εν λόγω κριτήρια 7 ότι, επιπλέον, δυνάμει του κανονισμού (ΕΟΚ) αριθ. 1898/87, η χρήση της ονομασίας πώλησης «βούτυρο» χρησιμοποιείται αποκλειστικά για τα γαλακτοκομικά προϊόντα 7

ότι κατά την προσχώρηση των τριών νέων κρατών μελών την 1η Ιανουαρίου 1995, δεν είχε προβλεφθεί καμία διάταξη στους κανονισμούς (ΕΟΚ) αριθ. 1898/87 και (ΕΚ) αριθ. 2991/94 για την εισαγωγή μεταβατικής περιόδου για τα εμπορικά σήματα που περιλαμβάνουν την αποκλειστική ονομασία πώλησης «βούτυρο» που χρησιμοποιείται στα προϊόντα τα οποία δεν τηρούν τα κριτήρια τα οποία έχουν θεσπισθεί 7 ότι, λαμβανομένης υπόψη της σημαντικής οικονομικής προσπάθειας προσαρμογής που απαιτείται, η κατάσταση αυτή είναι επιζήμια για τους εμπορευομένους που κατέχουν τα εν λόγω καταχωρημένα εμπορικά σήματα 7 ότι επομένως, πρέπει να προβλεφθεί, τώρα, μεταβατική περίοδος η οποία θα τους επιτρέψει να προσαρμοστούν στην νέα κατάσταση 7 ότι η εν λόγω διάταξη αφορά μόνο τα καταχωρημένα εμπορικά σήματα που χρησιμοποιούν την ονομασία πώλησης «βούτυρο» 7

ότι οι σχετικές επιτροπές διαχείρισης δεν εξέδωσαν γνώμη εντός της χρονικής προθεσμίας που ορίστηκε από τον πρόεδρό τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 577/97 τροποποιείται ως εξής:

1. στο άρθρο 2 παράγραφος 2 ο όρος «προϊόντα που αναφέρονται στο μέρος Α 1 του παραρτήματος» αντικαθίσταται από τον όρο «προϊόντα που αναφέρονται στα μέρη Α 1, Β 1 και Γ 1 του παραρτήματος» 7

2. προστίθεται το ακόλουθο άρθρο:

«Άρθρο 5αΣτην περίπτωση κατά την οποία μια εμπορική ονομασία η οποία έχει καταχωρηθεί στην Αυστρία, στη Φινλανδία ή στη Σουηδία, πριν από την 1η Ιανουαρίου 1995, χρησιμοποιεί την ονομασία πώλησης "βούτυρο" που αναφέρεται στο μέρος Α 1 του παραρτήματος του κανονισμού (ΕΚ) αριθ. 2991/94, και εφαρμόσθηκε πριν από την ημερομηνία αυτή σε προϊόντα που δεν πληρούν τους όρους του μέρους Α 1 του παραρτήματος, μπορεί να συνεχίσει να εφαρμόζεται στα εν λόγω προϊόντα κατά τη διάρκεια της μεταβατικής περιόδου των 10 ετών μετά από την προαναφερθείσα ημερομηνία.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 316 της 9. 12. 1994, σ. 2.

(2) ΕΕ αριθ. L 182 της 3. 7. 1987, σ. 36.

(3) ΕΕ αριθ. L 87 της 2. 4. 1997, σ. 3.